ai4bharat/Pralekha huggingface dataset:
وزارت دفاع
رکھشا منتری نے کارگل جنگ کے 20سال پورے ہونے پر فتح کی مشعل روشن کی
نئیدہلی15 جولائی ۔سال 2019 آپریشن وجے دوس کے کامیابی کے 20 سال کے موقع پر منایا جارہا ہے ،جس میں بھارتی فوج کے جوانوں نے خطرناک راستوں ، خراب موسم اور بہت سی دیگر مشکلات پر قابو پاتے ہوئے اونچے پہاڑوں پر قبضہ کئے ہوئے دشمن کی فوج کےخلاف کارگل جنگ جیتی تھی ۔اس موقع پر بھارتی فوج اُن بہادر جوانوں کی یاد میں فتح کا جشن منارہی ہے ، جنہوں نے اس جنگ کو جیتنے کے لئے جام شہادت نوش کیا تھا۔
اس تقریب کے سلسلے میں ، جو بڑے پروگرام مرتب کئے گئے ہیں ،ان میں نئی دہلی کے نیشنل وارمیموریل سے لے کر دراس کے کارگل وار میموریل تک فتح کی مشعل کو ریلے کرنا بھی شامل ہے ۔رکھشا منتری جناب راج ناتھ سنگھ نے مشعل کو فوج کے سرکردہ شوٹر صوبیدار جیتورائے کے حوالے کیا جنہوں نے یہاں این ایم ڈبلیو میں پہلے مشعل بردار کے طور پر بھارت کی نمائندگی کی ۔ اس سے پہلے فوج کے سربراہ جنرل بپن راوت نے این ایم ڈبلیو کے لافانی شعلے سے مشعل کو روشن کیا تھا ۔ فتح کی یہ مشعل کارگل کے جنگی شہیدوں کی جرأت مندی کی علامت ہے ۔
فتح کی یہ مشعل بھارتی فوج کے سرکردہ کھلاڑیوں اور جنگی بہادروں کے ذریعہ لے جائی جائے گی ۔ یہ شمالی بھارت کے 9 بڑے قصبوں /شہروں سے ہوکر گزرے گی اور آخر کار 26 جولائی 2019 کو دراس میں کارگل وار میموریل پہنچے گی ، جہاں سی او اے ایس اسے وصول کریں گے۔مشعل کے ریلے کے پورے راستے پر بھارتی فوج کے افراد اُن جانبازوں کو خرا ج عقیدت پیش کریں گے ، جنہوں نے قوم کی بڑی بہادری سے جنگ کی ۔ فتح کی مشعل کا ڈیزائن اُن لافانی فوجیوں کے جذبے ،جرأت اورجانبازی سے فیضان حاصل کرتے ہوئے بنایا گیا ہے ، جنہوں نے بھارتی فوج کی بہترین روایات کے مطابق مادر وطن ک ےلئے بہترین قربانی پیش کی ۔ یہ مشعل تانبے ، پیتل اور لکڑی سے بنائی گئی ہے ، جو ہمارے شہیدجانبازوں کے عزم اور اتحاد کی علامت ہے ۔ مشعل کا اوپر کا حصہ دھات کا بنا ہوا ہے ، جس پر امر جوان کھدا ہو اہے ۔مشعل کا نیچے کا حصہ لکڑی کا ہے ،جس میں سونے کے حروف میں امر جوان کے 20 نقش کندہ ہیں ، جن سے کارگل فتح کی 20 سالہ رو ایت کی عکاسی ہوتی ہے ۔
فتح کی یہ مشعل اور نیشنل وار میموریل سے کارگل وار میموریل تک کا اس کا سفر کارگل وجے دوس کی 20 ویں سالگرہ کے تھیم کو واضح طورپر ہمارے سامنے پیش کرتا ہے۔ یہ تھیم ہے ’ ری ممبر ،ری جوائس اینڈ ری نیو ‘ ہم اپنے فوجیوں کو ان کی قربانیوں کے ذریعہ یاد 
کرتے ہیں ۔ ہم کارگل کی فتح کی تقریب کے ذریعہ خوشی  مناتے ہیں اور ہم ترنگے کے وقار کے تحفظ کے اپنے عزم کی تجدید  کرتے ہیں ۔
اس تقریب میں شمالی کمان کے جنرل آفیسر کمانڈنگ ان چیف لیفٹیننٹ جنرل رنبیر سنگھ ، فائر اینڈ فیوری کور کے جی اوسی لیفٹیننٹ جنرل وائی کے جوشی ،صوبیدار سنجے کمار اور بڑی تعداد میں دیگر معززشحصیات بھی موجود تھیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-3105
(Visitor Counter : 50
وزارت اطلاعات ونشریات
افی 53 تمام مندوبین کے لیے سنیما کے منفرد تجربات فراہم کرے گا: صدر جمہوریہ ہند
#افی وڈ، نومبر 18، 2022
صدر جمہوریہ ہند دروپدی مرمو نے انٹرنیشنل فلم فیسٹیول آف انڈیا  کے 53 ویں ایڈیشن کی کامیابی کے لیے اپنی نیک خواہشات کا اظہار کیا ہے۔
ایشیا کے قدیم ترین فلمی میلوں میں سے ایک کے منتظمین اور شرکاء کو پرتپاک مبارکباد اور نیک خواہشات پیش کرتے ہوئے صدر جمہوریہ نے بین الاقوامی تعلقات کو فروغ دینے میں افی کے تعاون کو اجاگر کیا۔ صدر جمہوریہ کا کہنا ہے کہ ایسا کرکے، یہ میلہ جنوبی ایشیا میں ایک اہم تعامل کے پلیٹ فارم کے طور پر کام کر رہا ہے، جو فلم سازوں، فنکاروں، صنعت کے پیشہ ور افراد اور فلم شائقین کو خیالات کا تبادلہ کرنے اور افزودہ تجربات کا اشتراک کرنے کے قابل بنا رہا ہے۔
صدر جمہوریہ نے تخلیقی صلاحیتوں اور تفریح کے ایک ذریعہ کے طور پر سنیما کی اہمیت کی نشاندہی کی۔ سنیما ایک ایسا ذریعہ ہے جو بصری، صوتی اور کہانی سنانے کی تکنیکوں کی ایک متحرک رَو پیش کرتا ہے۔ صدر جمہوریہ نے کہا کہ انہیں یقین ہے کہ افی کا 53 واں ایڈیشن فیسٹیول کے تمام مندوبین کے لیے سینما کے منفرد تجربات فراہم کرے گا۔
ذیل میں صدر جمہوریہ ہند کے پیغام کا مکمل متن دیکھیں۔
۔۔۔۔۔۔۔۔۔۔۔
ش ح۔ م م۔ ن ا۔
U-12848
(Visitor Counter : 83
ریلوے کی وزارت
اے سی چیئر کار ایگزیکٹیو کلاس کی بیٹھنے کی سیٹوں کے لئے ڈسکاؤنٹ والے کرائے کی اسکیم پر اگلے مہینے کے اختتام تک عملدرآمد شروع ہوجائے گا
نئی دہلی،28 اگست۔ اے سی چیئر کار ایگزیکٹیو کلاس کی بیٹھنے کی سیٹوں کے لئے ڈسکاؤنٹ والے کرائے کی اسکیم پر اگلے مہینے کے اختتام تک عملدرآمد شروع ہوجائے گا۔ اس اسکیم کا شتابدی، گتی مان، تیجس، ڈبل ڈیکر اور انٹر سٹی ٹرینوں کی اے سی چیئرکاروں اور ایگزیکٹیو چیئر کاروں پر اطلاق ہوگا۔
کرائے میں ڈسکاؤنٹ کے اختیارات زونل ریلویز کے پرنسپل چیف کمرشل منیجروں کو دیئے گئے ہیں۔ صرف ان ٹرینوں میں ڈسکاؤنٹ دیا جاسکے گا جن میں پچھلے سال مسافروں کی تعداد گنجائش سے پچاس فیصد کم رہی ہے۔
ڈسکاؤنٹ بنیادی کرائے کے پچیس فیصد تک دیاجاسکتا ہے۔ ریزرویشن فیس، سپر فاسٹ چارج اور جی ایس ٹی وغیرہ پر اس کا اطلاق نہیں ہوگا۔ سفر کے پہلے مرحلے اور/ یا آخری مرحلے اور/ یا درمیان کے سیکشنوں اور/ یا سفر کے خاتمے کے مرحلے دیاجاسکتا ہے۔ ڈسکاؤنٹ والے کرائے کے ساتھ کیٹرنگ کو اختیاری بنانے کا طریقہ موجود ہے۔
ڈسکاؤنٹ والا کرایہ پورے سال کے لئے ہوسکتا ہے، سال کے کسی حصے کے لئے ہوسکتا ہے یا مہینے وار ہوسکتا ہے یا موسم وار ہوسکتا ہے یا ہفتے کے دنوں/ ہفتے کے خاتمے کے دنوں کے لئے ہوسکتا ہے۔
اس سلسلے میں ریلوے بورڈ کے کمرشیل ڈائریکٹ نے تمام زونل ریلویز کو یہ ہدایت کی ہے کہ وہ 20 ستمبر2019 تک چیئر کار اور ایگزیکٹیو کلاس رکھنے والے تمام ٹرینوں میں مسافروں کی تعداد کو دیکھا جائے اور مناسب کارروائی کی جائے۔ اس اسکیم کا مقصد مسافروں کی تعداد بڑھانا اور آمدنی میں اضافہ کرنا ہے۔
یہ بھی فیصلہ کیا گیا ہے کہ ڈسکاؤنٹ والی اسکیم مندرجہ ذیل ٹرینوں میں معمول کے مطابق جاری رہے گی۔
- بنگلورو۔ میسورو۔ بنگلورو سیکشن پر12008/12007 چنئی سینٹرل ۔ میسورو شتابدی ایکسپریس
- احمد آباد۔ وڈوڈرا سیکشن پر12010 احمد آباد ۔ ممبئی سینٹرل شتابدی ٹرین
- جلپائی کوڑی۔ مالدا ٹاؤن سیکشن پر 12042 نیو جلپائی کوڑی۔ ہورا۔ شتابدی ایکسپریس
U- 3895
(Visitor Counter : 67
کابینہ
کابینہ نے بایو میڈیکل ریسر چ کریئر پروگرام کو مزید 5 سال کیلئے توسیع کو منظور کیا
نئی دہلی،27؍مارچ۔وزیراعظم جناب نریندر مودی کی سربراہی میں مرکزی کابینہ نے بایو میڈیکل ریسرچ کریئر پروگرام  ، اور ویلکم ٹرسٹ ؍ ڈی بی ٹی انڈیا الائنس کو اس کی شروعاتی 10 سالہ مدت  سے آگے، 5 سال کے ایک نئے مرحلے  تک توسیع کرنے اور اسے جاری رکھنے کےلئے اپنی منظوری دے دی ہے۔ محکمۂ بایو ٹیکنالوجی  کے ساتھ ڈبلیو ٹی کے اقرار کی دو مرتبہ توسیع ہوئی ہے ۔
اس پروگرام کے کُل مالی اخراجات 1092 کروڑ روپے ہوں گے، جس میں ڈی بی ٹی اور ڈبلیو ٹی کا تعاون بالترتیب 728 کروڑ روپے اور 364 کروڑ روپے ہوگا۔
1:1بنیاد پر شراکت داری میں 10سال سے زیادہ کی فنڈنگ کے تحت اس پروگرام نے ملک میں جدید ترین بایو میڈیکل انسٹی ٹیوٹ میں اعلیٰ ترین عالمی اسٹینڈرس کی تعمیر اور صلاحیت و ہنرمندی کے اپنے مقاصد کو پورا کیا ہے، جس سے اہم سماجی کامیابیوں اور صلاحیتوں نیز سائنسی پس منظر میں سماجی ضروریات پوری کرنے میں مدد ملی ہے۔
بی آر سی پی نے بیرون ممالک میں کام کر رہے اعلیٰ معیار کے ہندوستانی سائنسدانوں کو ملک واپس لوٹنے کے لئے ترغیب دی ہے اور بھارت کے اندر ہی مختلف جغرافیائی مقامات پر ان اداروں کی تعداد میں اضافہ کیا ہے، جہاں عالمی درجے کے بایو میڈیکل ریسرچ ادارے ہیں۔
اس توسیعی مرحلے میں یہ پروگرام صلاحیت و ہنرمندی کے فروغ کے ساتھ ہندوستان میں کلینکل ریسرچ کو مضبوط کرنے اور صحت سے متعلق اہم چیلنجوں کو نمٹانے کو جاری رکھے گا۔ حکومت ہند کے لئے بڑھی ہوئی حصہ داری کے ساتھ اِن ریٹرنس کو لانے کے لئے پروگرام کو جاری رکھنا اہم ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ک ا
U-1712
(Visitor Counter : 95
وزیراعظم کا دفتر
وزیراعظم نے آنجہانی نرسمہا راؤ کی پیدائش کی سالگرہ پر انہیں یاد کیا
نئیدہلی۔28؍جون۔وزیراعظم جناب نریندر مودی نے بھارت کے سابق وزیراعظم آنجہانی جناب پی وی نرسمہا راؤ کو ان کی پیدائش کی سالگرہ پر یاد کیا ہے۔
وزیراعظم نے اپنے پیغام میں کہا ہے کہ جناب پی وی نرسمہاراؤ جی کو ان کی پیدائش کی سالگرہ پر ہم یاد کرتے ہیں ۔ آنجہانی ایک عظیم جید عالم اور تجربہ کار منتظم تھے، انہوں نے ہماری تاریخ کے اہم موڑ پر ملک کی قیادت کی تھی۔ انہیں ایسے قائدانہ اقدامات کیلئے یاد کیا جائیگا جنہوں نے قومی ترقی میں اہم کردار ادا کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2666
(Visitor Counter : 47
کوئلے کی وزارت
ایمونیم نائٹریٹ کی گھریلو پیداوار بڑھانے کے لئے اقدامات
کوئلہ ،کانکنی اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ فی الحال، کول انڈیا لمیٹڈ  کے پاس بڑے پیمانے پر دھماکہ خیز مواد کے لئے 12 گھریلو نجی دھماکہ خیز مواد بنانے والے اداروں کے ساتھ ،بڑے ڈیا دھماکہ خیز مواد کے لئے 06 گھریلو نجی دھماکہ خیز مواد تیار کرنے والے اور اجازت شدہ دھماکہ خیز مواد کے لئے 04 گھریلو نجی دھماکہ خیز مواد تیار کرنے والوں کے ساتھ باقاعدہ چلنے والے معاہدے ہیں۔ سی آئی ایل کا بڑے پیمانے پر دھماکہ خیز مواد کی فراہمی کے لیے میسرز انڈین آئل کارپوریشن لمیٹڈ کے ساتھ متوازی طویل مدتی کام کا معاہدہ بھی ہے۔آٹھ نجی دھماکہ خیز مواد بنانے والی فرمیں ایس سی سی ایل کو ایس ایم ای ایکسپلوسیو فراہم کر رہی ہیں۔ مزید،برآں ای سی سی ایل کے پاس 50,000 ٹن کی کل صلاحیت کے دو کیپٹیو ایکسپلوزو مینوفیکچرنگ پلانٹس ہیں۔
ملک میں ہائی ڈینسیٹی امونیم نائٹریٹ  کے 4 مینوفیکچررز ہیں اور ایچ ڈی اے این کی گھریلو پیداواراتنی نہیں ہے کہ کوئلے کی کان کنی، غیر کوئلے کی کان کنی اور بنیادی ڈھانچے کے پروجیکٹوں کے لئے استعمال ہونے والے مختلف قسم کے دھماکہ خیز مواد بنانے والوں کی ضرورت پوری کی جاسکے۔اس لئے دھماکہ خیز مواد بنانے والے دھماکہ خیز مواد بنانے والوں کے لئے گھریلو اور درآمد شدہ اے این کا مرکب استعمال کرتے ہیں۔ پبلک ڈومین میں دستیاب معلومات کے مطابق روس نے ایمونیم نائٹریٹ  کی برآمد پر پابندی عائد کر دی ہے۔ اس سے دھماکہ خیز مواد کی سپلائی کسی حد تک متاثر ہوئی ہے۔ کوئلے کی لگاتاراور آسان طریقے سے پیداوار کے لئے دھماکہ خیز مواد کی بلا تعطل فراہمی کو یقینی بنانے کے لیے، حکومت نے ملک میں امونیم نائٹریٹ کی مقامی پیداوار بڑھانے کے لیے اقدامات کیے ہیں۔
وزارتِ تعلیم
طلباء کی متنوع ذہنی صحت ضروریات سے عہدہ برآ ہونے کے لئے اقدامات
نئی دہلی، 6/ اپریل 2022 ۔ قومی تعلیمی پالیسی  2020 کے رہنما اصولوں میں شامل ہے،  اساتذہ کے ساتھ ساتھ والدین کو حساس بناکر ہر طالب علم کی منفرد صلاحیتوں کا اعتراف، نشان دہی اور انھیں پروان چڑھانا تاکہ اکیڈمک اور نان اکیڈمک دونوں دائروں میں ہر طالب علم کی جامع ترقی کو فروغ دیا جاسکے۔  لچیلاپن، تاکہ ہر طالب علم کے اندر اپنی لرننگ ٹریجیکٹریز  اور پروگراموں کو منتخب کرنے کی اہلیت ہو اور وہ اپنی صلاحیتوں اور دلچسپیوں کے مطابق زندگی میں اپنی راہ کا خود انتخاب کرسکیں، اور  سبھی نصاب، طریقہ تدریس اور پالیسی میں تنوع کا احترام اور مقامی مواد کا احترام۔ یہاں یہ بات پیش نظر رکھنی چاہئے کہ تعلیم مشترکہ موضوع ہے۔ قومی تعلیمی پالیسی 2020 میں یہ التزام کیا گیا ہے کہ ہر طالب علم کی ایک جامع، 360 ڈگری، کثیر جہتی رپورٹ  تیار کی جائے، جس میں کوگنیٹیو، ایفیکٹیو اور سائیکوموٹر ڈومینس میں ہر طالب علم کی پیش رفت اور اس کی انفرادیت کی بڑے پیمانے پر تفصیلات درج ہوں۔ این ای پی 2020 میں یہ تجویز بھی پیش کی گئی ہے کہ اساتذہ کو طریقہ تدریس  کے پہلوؤں کے انتخاب کا مزید اختیار دیا جائے، تاکہ وہ طلباء کو طریقے سے پڑھا سکیں، جسے وہ کلاس میں طلباء کے لئے زیادہ مؤثر سمجھیں۔ اساتذہ سماجی – جذباتی لرننگ پر بھی توجہ مرکوز کریں گے، جو کہ کسی بھی طالب علم کی جامع ترقی کا ایک انتہائی اہم پہلو ہے۔ مزید برآں قومی تعلیمی پالیسی  2020 کے ذریعے جسمانی اور ذہنی صحت سے متعلق خدشات کا بھی تدارک کیا گیا ہے، جس میں اسکول سسٹم کے تعلق سے اچھی طرح سے تربیت یافتہ سماجی کارکنوں، کونسلروں اور کمیونٹی شراکت داری پر زور دیا گیا ہے۔ قومی پالیسی تعلیمی 2020 کے تناظر میں نیشنل کونسل آف ایجوکیشنل ریسرچ اینڈ ٹریننگ  نے چار قومی نصابی فریم ورک کی تیاری کا کام شروع کردیا ہے۔ یہ چار شعبے ہیں: اسکول ایجوکیشن، ارلی چائلڈ ہوڈ کیئر اینڈ ایجوکیشن، ٹیچر ایجوکیشن اور ایڈلٹ ایجوکیشن۔ ان نصابی فریم ورک کو انپٹس فراہم کرنے کے مقصد سے 25 فوکس ایریاز کے لئے 25 نیشنل فوکس گروپ تشکیل دیے گئے ہیں، جن میں ہیلتھ اینڈ ویل بیئنگ، یوگا، اسپورٹس اور فٹنس، گائیڈینس اور کونسلنگ، سماجی، جذباتی اور ذہنی صحت کا احاطہ شامل ہیں۔
یہ اطلاع تعلیم کی وزیر مملکت محترمہ انا پورنا دیوی نے آج راجیہ سبھا میں ایک تحریری جواب میں دی۔
کامرس اور صنعت کی وزارتہ
ایف ٹی اے مذاکرات کے آغاز پر ہند –برطانیہ مشترکہ میڈیا بیان
کامرس اور صنعت کے مرکزی وزیر جناب پیوش گوئل اور برطانیہ کے بین الاقوامی تجارت کے سیکریٹری آف اسٹیٹ اینی –میری ٹریویلیان کا مشترکہ بیان
نئی دہلی،13؍جنوری؍2022:
آج عوامی جمہوریہ اور برطانیہ نے دونوں ممالک کے درمیان ایک آزاد تجارتی معاہدے کےلئے رسمی طور سے مذاکرات کا آغاز کردیا ہے۔
یہ اعلان کامرس و صنعت کے مرکزی وزیر جناب پیوش گوئل اور برطانیہ کے سیکریٹری برائے تجارت اینی –میری ٹریویلیان کے ذریعے کیا گیا ہے، جو آزاد کاروباری معاہدے پر بات چیت کے لئے نئی دہلی میں ہیں۔
ہند-برطانیہ آزاد کاروباری معاہدہ ہماری دونوں معیشتوں کے لئے ایک انتہائی اہم موقع ہوگا اور ہند-برطانیہ کے باہمی تعلقات میں ایک غیر معمولی لمحہ بھی ہوگا۔
ہند-برطانیہ باہمی تجارتی تعلقات پہلے سے ہی شاندار ہیں اور دونوں فریق مئی 2021ء میں وزیر اعظم نریندر مودی اور وزیر اعظم بورس جانسن کے ذریعے اعلان شدہ روڈ میپ 2030 کے حصے کی شکل میں 2030ء تک اِس باہمی تجارت کو دو گنا کرنے پر رضامند ہوئے ہیں۔ہندوستان اور برطانیہ دونوں ممالک نوکریوں ، کاروباراور برادریوں کی حمایت کرنے والے باہمی طور سے سود مند معاہدے پر رضامند ہونا چاہتے ہیں۔
تجارتی مذاکرات دونوں ممالک کے لئے اولیت ہوں گے، کیونکہ ہم مئی 2021ء میں ہمارے وزرائے اعظم کے ذریعے ہوئے کاروباری ساجھیداری کو فروغ دینا چاہتے ہیں۔
مذاکرات کے دوران اور ایک وسیع معاہدے کے راستے پر دونوں حکومتیں ایک عبوری معاہدے کے متبادل پر غور کریں گی، تاکہ دونوں ممالک کو اس کا فوری فائدہ حاصل ہوسکے۔تجارتی مذاکرات کے ساتھ ساتھ ہند-برطانیہ مشترکہ اقتصادی اور تجارتی کمیٹی ہند-برطانیہ تجارتی تعلقات کو بہتر بنانے اور تجارتی معاہدے کے باہر بازار کی رسائی میں رُکاوٹوں کو دور کرنے لئے اپنا کام کرنا جاری رکھے گی۔
دونوں فریق اس بات پر رضامند ہوئے ہیں کہ پہلے دور کی بات چیت 17جنوری سے شروع ہوگی اور مستقبل کے دور کی بات چیت تقریبا ً ہر پانچ ہفتے میں ہوگی۔ہندوستانی مذاکراتی ٹیم کی قیادت کامرس محکمے کی جوائنٹ سیکریٹری محترمہ ندھی منی ترپاٹھی کریں گی اور برطانوی مذاکراتی ٹیم کی قیادت بین الاقوامی تجارتی شعبےمیں ہندوستانی مذاکرات کے ڈائریکٹر ہرجندر کانگ کریں گے۔
دونوں ممالک کی خواہش ایک وسیع معاہدے پر بات چیت کرنا ہے، جو کاروبار اور صارفین کے لئے سود مند ثابت ہوگا۔
زراعت اور کاشتکاروں کی فلاح و بہبود کی وزارت
کسان پرو ڈیوسر تنظیمیں 
نئی دہلی،27؍ جولائی : بھارت سرکار نے 10 ہزار کسان پرو ڈیوسر تنظیموں  کی تشکیل اور فروغ کے لئے مرکزی زمرے کی ایک اسکیم کو منظوری دی ہے اور اس کا آغاز کیا ہے، تاکہ 6865 کروڑ روپے کے مجموعی بجٹ سے 28-2027 تک 10 ہزار نئے ایف پی او کی تشکیل دی جاسکے اور انہیں فروغ دیا جاسکے۔
اسکیم کے تحت ایف پی او کی تشکیل اور فروغ پرڈیوز کلسٹر ایریا اپروچ اور اسپیشلائزڈ کموڈیٹی بیسڈ اپروچ پر مبنی ہے۔ کلسٹر پر مبنی نقطہ نظر کو اپناتے وقت ایف پی او کی تشکیل کی خاص توجہ ’ایک ضلع ایک پیداوار‘ پر ہوگی ۔
ابتداً فی بلاک ایک ایف پی او الاٹ کیا گیا ہے۔ اب تک مجموعی طور پر ایف پی او کی تشکیل کے لئے تنقیدی ایجنسیوں کو مجموعی طور پر 4465 نئے ایف پی او پروڈیوز کلسٹر الاٹ کئے گئے ہیں، جن میں سے مجموعی طور پر 632 ایف پی او رجسٹرڈ کرائے جاچکے ہیں۔
مہاراشٹر زرعی مسابقتی پروجیکٹس  کے تحت پی سی ؍ ایف سی ایس سی کے توسط سے مارکیٹ کےعمل میں لائی گئی زرعی مصنوعات میں اضافے کے متعلق اِمپیکٹ اسٹڈی 7 کے عنوان سے تیار کی گئی پرائز واٹر ہاؤس کوپرس  کی ایف پی او اجزاء سے متعلق تجزیاتی رپورٹ کے مطابق درج ذیل اہم نکات سامنے آئے۔  کسان پیداواری کمپنیوں  کے ذریعے فروخت کے نتیجے میں اراکین کو 22 فیصد زیادہ قیمت ملی،  دوسرے چینلوں کے مقابلے مارکیٹنگ کی لاگت 31 فیصد کم رہی،  28 فیصد اراکین نے پی سی سے اِن پُٹ خریدے، جس کا نتیجہ خالص 1384 روپے فی ایکڑ کی بچت کی شکل میں بر آمد ہوا۔
آندھرا پردیش حکومت کی اطلاع کے مطابق آندھرا پردیش میں 2020 تک مجموعی طور پر 852 ایف پی او کی تشکیل عمل میں آچکی ہے۔
ایف پی او کی تشکیل اور فروغ سے متعلق مرکزی شعبے کی اسکیم کے تحت تین سال کی مدت کے لئے فی ایف پی او 18 لاکھ تک کی مالی مدد کا التزام کیا گیا ہے، تاکہ ایف پی او بندو بست پر آنے والی لاگت کی تکمیل ہو سکے۔ نئی ایف پی او اسکیم کے تحت زراعت اور کسانوں کی بہبود کا محکمہ ایف پی او کی تشکیل اور فروغ کی خاطر تنفیذی ایجنسیوں کو پیشگی رقم جاری کرتا ہے۔ اب تک سبھی تنفیذی ایجنسیوں کو 249.08 کروڑ روپے جاری کئے جا چکے ہیں۔
اسمال فارمرس ایگری بزنس کنسورشیم  کے ذریعے دی گئی اطلاع کے مطابق 21-2020 کے دوران آندھرا پردیش میں 4 ایف پی سی او 31.22 لاکھ روپے کی ایکویٹی گرانٹ دی گئی۔
سال 2020 کے لئے پروڈیوسرکمپنیوں کی تفصیل، ریاست وار
|
|
ریاست
|
|
پروڈیوسر کمپنیوں کی تعداد
|
|
آندھرا پردیش
|
|
147
|
|
اروناچل پردیش
|
|
15
|
|
اسام
|
|
87
|
|
بہار
|
|
221
|
|
چنڈی گڑھ
|
|
1
|
|
چھتیس گڑھ
|
|
32
|
|
دہلی
|
|
7
|
|
گجرات
|
|
108
|
|
ہریانہ
|
|
257
|
|
ہماچل پردیش
|
|
7
|
|
جموں وکشمیر
|
|
10
|
|
جھار کھنڈ
|
|
70
|
|
کرناٹک
|
|
195
|
|
کیرالہ
|
|
53
|
|
مدھیہ پردیش
|
|
237
|
|
مہاراشٹر
|
|
1950
|
|
منی پور
|
|
26
|
|
میگھالیہ
|
|
1
|
|
میزو رم
|
|
4
|
|
ناگالینڈ
|
|
6
|
|
اڈیشہ
|
|
177
|
|
پڈو چیری
|
|
1
|
|
پنجاب
|
|
13
|
|
راجستھان
|
|
114
|
|
تمل ناڈو
|
|
241
|
|
تلنگانہ
|
|
119
|
|
تری پورہ
|
|
8
|
|
اتر پردیش
|
|
654
|
|
اتراکھنڈ
|
|
14
|
|
مغربی بنگال
|
|
184
|
|
کُل میزان
|
|
4959
یہ اطلاع زراعت کے اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
۰۰۰۰۰۰۰۰

U-7121
(Visitor Counter : 170
کیمیکلز اور فرٹیلائزر کی وزارت
کیمیکل اور فرٹیلائزر کے مرکزی وزیر نے مالی برس 20-2019 اور 21-2020 کیلئے راشٹریہ کیمیکلز اینڈ فرٹیلائزرس لمیٹیڈ سے 167.16 کروڑ روپئے کا منافع حاصل کیا
نئی دہلی:17،فروری، 2021:کیمیکلز اور فرٹیلائزر کے مرکزی وزیر جناب ڈی وی سدانند گوڑا نے آج مالی برس 20-2019 کیلئے راشٹریہ کیمیکلز اینڈ فرٹیلائزرس لمیٹیڈ  سے 117.51 کروڑ روپئے کا اب تک کا سب سے بڑا 28.4 فیصد منافع حاصل کیا۔ آر سی ایف نے مالی برس 21-2020 کیلئے بھی 49.65 کروڑ روپئے کا اضافی منافع دیا ہے۔
منافع کا چیک فرٹیلائزر کے سکریٹری جناب آر کے چترویدی اور فرٹیلائزر کے محکمے کے سینئر افسران کی موجودگی میں آر سی ایف کے چیئرمین اور منیجنگ ڈائرکٹر جناب شری نواس سی مُدگریکر نے دیا۔
اس موقع پر جناب گوڑا نے کہا کہ کورونا وبا سے آئی رکاوٹوں کو دیکھتے ہوئے آر سی ایف کی کارکردگی قابل ستائش رہی ہے۔ سبھی رکاوٹوں کے باوجود کمپنی رواں مالی برس  221.09 کروڑ روپئے کا خالص منافع کمایا ہے۔ اس خالص منافع میں 235.65 فیصد کا اضافہ ہوا ہے۔ پچھلے برس کی اسی مدت میں کمپنی نے 65.87 کروڑ روپئے کا خالص منافع کمایا تھا۔
آر سی ایف فرٹیلائزرس اور کیمیکلز کی سرکردہ مینوفیکچرنگ اور تجارتی کمپنی ہے۔ اس کی 75 فیصد اکویٹی حکومت ہند کے پاس ہے۔ اس کی دواکائیاں ممبئی کے ٹرمبے میں اور مہاراشٹر کے رائے گڑھ میں تھال میں کام کررہی ہے۔ آر سی ایف یوریا، کامپلیکس فرٹیلائزس، حیاتیاتی کھادوں، مائیکرو نیوٹرینس، پانی میں 100 فیصد گھل جانے والے کھادوں، مٹی کنڈیشنر اور متعدد صنعتی کیمیکلز کی مینوفیکچرر ہے۔ اس کے اُجّولا سُفلا  برانڈ کافی مقبول ہے۔ سبھی اہم ریاستوں میں آر سی ایف کا مارکیٹنگ نیٹ ورک ہے۔ کھادوں کی پیداوار کے علاوہ آر سی ایف ڈائی،سالوینٹس ، چمڑا، فارماسیوٹیکلس،بیکری مصنوعات اور متعدد دیگر صنعتی پروڈکٹوں کی پیداوار کرتی ہے۔
مالی برس 20-2019 کی کارکردگی کی اہم جھلکیاں درج ذیل ہیں:
- اب تک کا سب سے بڑا 9697.95 کروڑ روپئے کا سالانہ ریونیو۔
- آر سی ایف نے مالی برس 20-2019 کے لئے اب تک کا سب سے بڑا منافع 28.4 فیصد کا اعلان کیا جو 156.68 کروڑ روپئے  ہے۔
- آر سی ایف کی کھاد سُفلا کی اب تک کی سب سے زیادہ فروخت۔
- آر سی ایف نے مالی برس کے دوران دو نئے پروڈکٹس آرگینک گروتھ اسٹیمولینٹ اور واٹر سالیوبل سلیکن فرٹیلائز لانچ کیا۔
- آر سی ایف نے مالی برس 20-2019 کے دوران 15 ملین لیٹر یومیہ صلاحیت والا سیویج ٹریٹمنٹ پلانٹ شروع کیا۔
- سرکاری کھاتے پر یوریا کی درآمد کیلئے آر سی ایف کو اسٹیٹ ٹریڈنگ انٹرپرائز کی منظوری ملی۔
-----------------------
ش ح۔م ع۔ ع ن
U NO:1667
(Visitor Counter : 107
وزارت خزانہ
کابینہ نے مہنگائی بھتے اور مہنگائی راحت میں اضافے کو منظوری دی
نئی دہلی، 14 جولائی، 2021 :
عزت مآب وزیراعظم جناب نریندر مودی کی صدارت میں کابینہ کمیٹی نے آج مرکزی حکومت کے ملازمین کو دیئے جانے والے مہنگائی بھتے اور پنشن یافتگان کو دی جانے والی مہنگائی راحت کو 2021-07-01 سے بڑھا کر 28 فیصد کرنے کو منظوری دے دی ، جو بیسک پے/ پنشن کی 17 فیصد کی موجودہ شرح میں 11 فیصد کے اضافے کو ظاہر کرتا ہے۔
کووڈ-19 وبا سے پیدا ہوئی غیرمعمولی صورتحال کو دیکھتے ہوئے مرکزی حکومت کے ملازمین کو دیئے جانے والے مہنگائی بھتے  اور پنشن یافتگان کو دی جانے والی مہنگائی راحت  کی تین اضافی قسطوں ، جو 2020-01-01 ، 2020-07-01 اور 2021-01-01سے بقایا تھیں ، کو منجمد کردیا گیا تھا۔
اب حکومت نے مرکزی حکومت کے ملازمین کو دیئے جانے والے مہنگائی بھتے اور پنشن یافتگان کو دی جانے والی مہنگائی راحت کو 2021-07-01 سے بڑھا کر 28 فیصد کرنے کا فیصلہ کیا ہے۔ جو بیسک تنخواہ / پنشن کی 17 فیصد کی موجودہ شرح میں 11 فیصد کے اضافے کو ظاہر کرتا ہے۔ یہ اضافہ 2020-01-01 ، 2020-07-01 اور 2021-01-01 کو بقایااضافی قسطوں کو ظاہر کرتا ہے ۔ 2020-01-01 سے لے کر 2021-06-30 تک کی میعاد کے لئے مہنگائی بھتہ/ مہنگائی راحت کی شرح 17 فیصد پر ہی برقرار رہے گی۔
کانکنی کی وزارت
اوڈیشہ کو رواں سال 30 جون تک ڈسٹرکٹ منرل فاؤنڈیشن کے تحت 23120 کروڑ روپئے ملے
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں بتایا کہ اوڈیشہ ریاست میں ڈسٹرکٹ منرل فاؤنڈیشن  کے تحت 30 جون 2023 تک مجموعی فنڈ کی وصولی 23,120 کروڑ روپے ہے۔ جس میں سے 17,755.20 کروڑ روپے کوئلہ اور لگنائٹ کے علاوہ دیگر اہم معدنیات سے حاصل کیا گیا ہے، 5237.58 کروڑ روپے کوئلہ/لگنائٹ سے حاصل کیا گیا ہے، اور 127.21 کروڑ روپے معمولی معدنیات سے حاصل ہواہے۔
اوڈیشہ ریاست کی ڈی ایم ایف ضوابط کے مطابق، کم از کم 60فیصد فنڈز کو اعلی ترجیحی سرگرمیوں پر خرچ کیا جانا ہے اور فنڈ کا 40فیصد تک رقم کو دیگر ترجیحی سرگرمیوں پر خرچ کیا جانا ہے۔ پی ایم کے کے کے وائی کے تحت اوڈیشہ خاص طور پر میور بھنج میں اب تک استعمال ہونے والے فنڈز کی تفصیلات ضمیمہ میں منسلک کی گئی ہیں۔
وزارت کو موصول ہونے والی معلومات کے مطابق، اوڈیشہ کی ریاستی حکومت نے ڈی ایم ایف کو مشورہ دیا ہے کہ وہ پروجیکٹوں کی خانہ پوری کرکے مختص فنڈ میں خاطر خواہ اضافہ کریں اور جاری پروجیکٹوں میں ڈی ایم ایف فنڈ کے استعمال میں تیزی لائیں ۔ فی الحال، ڈی ایم ایف کے تحت مجموعی مختص فنڈ، ریاست کے مجموعی کلکشن کا 97فیصد ہے جیسا کہ اس کی تفصیلات درج ذیل ہے۔
|
|
اوڈیشہ میں ڈی ایم ایف کلیکشن کروڑ روپے
|
|
مختص فنڈ کروڑ روپے میں
|
|
خرچ کروڑ روپے میں
|
|
مختص رقم فیصد میں
|
|
اخراجات فیصد میں
|
|
23120.00
|
|
22480.09
|
|
13478.00
|
|
97%
|
|
58%
ضمیمہ
پی ایم کے کے کے وائی کے تحت اوڈیشہ خاص طور پر میور بھنج میں اب تک استعمال کیے گئے فنڈز کی تفصیلات:
|
|
نمبر شمار
|
|
شعبے کے لحاظ سے کام
|
|
اوڈیشہ
|
|
میور بھنج
|
|
جون 2023 تک خرچ کی گئی رقم 
|
|
جون 2023 تک خرچ کی گئی رقم 
|
|
|
|
اے. اعلیٰ ترجیحی سرگرمیاں
|
|
|
|
|
|
1
|
|
پینے کے پانی کی فراہمی
|
|
3165.41
|
|
4.85
|
|
2
|
|
تعلیم
|
|
2751.65
|
|
39.30
|
|
3
|
|
ماحولیاتی تحفظ اور آلودگی کی روک تھام
|
|
152.75
|
|
0.00
|
|
4
|
|
صحت کی دیکھ بھال
|
|
1586.85
|
|
6.68
|
|
5
|
|
صفائی ستھرائی
|
|
141.19
|
|
1.86
|
|
6
|
|
مہارت کی ترقی
|
|
205.63
|
|
0.35
|
|
7
|
|
خواتین، بچوں بوڑھے اور معذور افراد کی فلاح و بہبود
|
|
487.06
|
|
0.79
|
|
8
|
|
ہاؤسنگ
|
|
12.76
|
|
0.06
|
|
9
|
|
روزی روٹی کے پروگرام
|
|
546.25
|
|
6.44
|
|
10
|
|
روڈ کنیکٹیویٹی
|
|
1036.22
|
|
0.00
|
|
|
|
اے. ذیلی مجموعی تعداد
|
|
10085.77
|
|
60.33
|
|
|
|
بی. دیگر ترجیحی سرگرمیاں
|
|
|
|
|
|
1
|
|
فزیکل انفراسٹرکچر
|
|
2070.96
|
|
2.75
|
|
2
|
|
آبپاشی
|
|
819.91
|
|
0.05
|
|
3
|
|
توانائی اور واٹرشیڈ
|
|
200.84
|
|
17.16
|
|
4
|
|
شجرکاری
|
|
76.64
|
|
0.00
|
|
5
|
|
دوسرے
|
|
97.57
|
|
0.35
|
|
|
|
بی. ذیلی مجموعی تعداد
|
|
3265.92
|
|
20.31
|
|
|
|
سی. انتظامیہ
|
|
126.31
|
|
0.58
|
|
|
|
ڈی =  میزان
|
|
13478.00
|
|
81.22
محنت اور روزگار کی وزارت
کابینہ نے پیشہ ورانہ سلامتی، صحت اور کام کاج کے حالات بل، 2019 سے متعلق ضابطے کومنظوری دی
محنت سے متعلق 13مرکزی قوانین کو نئے ضابطےکے دائرےکے تحت لایا گیا ہے
نئی دہلی،10؍جولائی،’ سب کا ساتھ، سب کا وِکاس‘ اور ’ سب کا وشواس‘ کے جذبے کے تحت وزیراعظم جناب نریندر مودی کی قیادت میں این ڈی اے حکومت مختلف شعبہ ہائے زندگی سے تعلق رکھنے والے لوگوں کی بھلائی کے لئے مسلسل کام کر رہی ہے۔ اس مقصد کے ساتھ وزیراعظم جناب نریندر مودی کی صدارت میں مرکزی کابینہ نے پارلیمنٹ میں پیشہ ورانہ سلامتی، صحت اور کام کاج کے حالات ،بل 2019 سے متعلق ضابطے کو متعارف کرانے کے لئے اپنی منظوری دی ہے۔ اس فیصلے سے موجودہ حالات کے مقابلے کئی گنا زیادہ سلامتی، صحت اور کام کاج کے حالات کے کوریج میں اضافہ ہوگا۔
محنت سے متعلق 13مرکزی قوانین کی متعلقہ دفعات کے انضمام، سہل کاری او ر معقولیت پر پرکھنے کےبعد نئے ضابطے کووضع کیا گیا ہے:
- فیکٹریز ایکٹ، 1984
- کانکنی ایکٹ، 1952: ڈوک ورکرس  ایکٹ ، 1986۔
- بلڈنگ اور دیگر تعمیراتی ورکرس  ایکٹ، 1996۔
- پلانٹیشن لیبر ایکٹ، 1951۔
- کنٹریکٹ لیبر  ایکٹ ، 1970۔
- بین ریاستی مہاجر کام کرنے والے افراد ایکٹ، 1979۔
- ورکنگ جرنلسٹ اور اخبارات میں کام کرنے والے دیگر ملازمین  ایکٹ ، 1955۔
- ورکنگ جرنلسٹایکٹ، 1958۔
- موٹر ٹرانسپورٹ ورکرس ایکٹ ، 1961۔
- فروخت کو فروغ دینے والے ملازمین  ایکٹ، 1976
- بیڑی اور سگار ورکرس  ایکٹ، 1966۔
- سنیما ورکرس اور سنیما تھیئٹر ورکرس ایکٹ، 1981۔اس کوڈ کے نفاذ کے بعد یہ تمام قوانین کوڈ میں انضمام کے بعد منسوخ قرار دے دیئے جائیں گے۔
فوائد:
سلامتی، صحت، ویلفیئر اور کام کے بہتر حالات ورکروں کی خوشحالی کے لئےلازمی ہیں۔ اسی طرح سے ملک کی اقتصادی ترقی کے لئے بھی یہ ضروری ہے، کیونکہ ملک کی صحتمند افرادی قوت زیادہ پیداوار کرنے والی ہوگی۔علاوہ ازیں حادثات میں کمی واقع ہوگی اور ان تمام حالات سے ملازمین کو اقتصادی سطح پر فائدہ حاصل ہوگا۔ملک کی تمام افرادی قوت تک سلامتی اور کام کے صحتمند حالات کی توسیع کےمقصد کے ساتھ نئے ضابطے سے موجودہ تقریباً 9 بڑے شعبوں سے تمام اسٹیبلشمنٹ، جن میں 10 یااس سے زائد ملازمین ہیں، کے ورکروں کے لئے سلامتی، صحت اور کام کے حالات بہتر ہوں گے۔
۔۔۔۔۔۔۔۔۔۔۔
۰۰۰۰۰۰۰۰

U-3023
(Visitor Counter : 55
وزیراعظم کا دفتر
مہاویر جینتی کے موقع پر وزیراعظم کی عوام کو مبارکباد
نئی دہلی، 6اپریل2020،وزیراعظم نے مہاویر جینتی کے موقع پر عوام کو مبارکباد پیش کی ہے۔
اپنے تہنیتی پیغام میں وزیراعظم نے کہا ہے کہ ‘‘ تمام اہل وطن کو مہاویر جینتی کی دلی مبارکباد۔ سچائی، عدم تشدد، ایثار اور عبادت و ریاضت پر مبنی ان کی زندگی ہر ایک کے لئے ہمیشہ ہی سرچشمہ ترغیب رہے گی’’۔
۔۔۔۔۔۔۔۔۔۔۔
م ن۔ ش س۔ک ا۔
U-1503
(